ସହଜ ବ୍ୟବସାୟ ପଦ୍ଧତି ସଂକ୍ରାନ୍ତ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ (04.11.2017)

ବ୍ୟବସାୟୀମାନଙ୍କ ଅସୁବିଧାର ଶୀଘ୍ର ସମାଧାନ ହେବ ଭାରତର ଆର୍ଥିକ ବ୍ୟବସ୍ଥାକୁ ନୂଆ ଶକ୍ତି ଦେବାରେ ଆବଶ୍ୟକ ସଂସ୍କାର ଆସିବ ଭାରତକୁ ଏକ ଷ୍ଟାର୍ଟ-ଅପ୍ ରାଷ୍ଟ୍ର, ଆନ୍ତର୍ଜାତିକ ନିର୍ମାଣ ହବ୍ ରେ ପରିଣତ କରାଯିବ ଦଳଗତ ଭାବନାର ଉପରକୁ ଉଠି ଦେଶର ପ୍ରଗତିରେ ସହଯୋଗ କରନ୍ତୁ ବିଦେଶୀ ପୁଂଜି ନିବେଶ 3ବର୍ଷ ମଧ୍ୟରେ 67ପ୍ରତିଶତ ବୃଦ୍ଧି ଏପି୍ରଲରୁ ଅଗଷ୍ଟ ମଧ୍ୟରେ 30 ପ୍ରତିଶତ ନିବେଶ ବୃଦ୍ଧି ସଫଳ ସଂସ୍କାର ଲାଗି ମନ ଓ ମେସିନ୍ ସ୍ତରରେ ପୂର୍ଣ୍ଣ ରି-ଇଞ୍ଜିନିୟରିଂର ଆବଶ୍ୟକତା ଇଜ ଅଫ ଡୁଇଙ୍ଗ୍ ବିଜିନେସ ଏବେ ହୋଇଛି ଇଜ ଅଫ ଲିଭିଂ ଲାଇଫ୍ ବିଶ୍ୱ ବ୍ୟାଙ୍କ ସିଇଓ ସୁଶ୍ରୀ କ୍ରିଷ୍ଟାଲିନା ଜର୍ଜିଏଭା, ମନ୍ତ୍ରିପରିଷଦରେ ମୋର ସହଯୋଗୀ, ବରିଷ୍ଠ ଅଧିକାରୀ, ବ୍ୟବସାୟିକ ନେତୃମଣ୍ଡଳୀ, ମହିଳା ଓ ଭଦ୍ରବ୍ୟକ୍ତିମାନେ । ଆଜି ଗୁରୁ ପର୍ବର ପବିତ୍ର ଅବସର । ଗୁରୁ ନାନକ ଦେବଙ୍କ ପୁଣ୍ୟ ସ୍ମରଣ ଦେଶର ଏକତା, ସତ୍ୟନିଷ୍ଠତା ଓ ସତ୍ୟରେ ପରିପୂର୍ଣ୍ଣ ଜୀବନ ପାଇଁ ପ୍ରେରଣା ଦେଇଥାଏ । ଦୁଇବର୍ଷ ପରେ ଗୁରୁ ନାନକ ଦେବଙ୍କ 550ତମ ପ୍ରକାଶ ପର୍ବ ପାଳନ କରିବା ସୁଯୋଗ ସମଗ୍ର ମାନବ ଜାତିକୁ ମିଳିବ । ଏଭଳି ଜଗଦଗୁରୁଙ୍କୁ ପ୍ରଣାମ କରି ମୁଁ ଆପଣମାନଙ୍କୁ ସମସ୍ତଙ୍କୁ ଶୁଭକାମନା ଜଣାଉଛି । ଆଜି ମୁଁ ଏଠାରେ ଉପସ୍ଥିତ ହୋଇ ଅତ୍ୟନ୍ତ ଖୁସି । ଏଠି ଉତ୍ସବ ପାଳନର ସୁଖଦ ଭାବନାକୁ ଅନୁଭବ କରୁଛି । ସହଜ ବ୍ୟବସାୟ ପଦ୍ଧତି ବା ଇଜ ଅଫ୍ ଡୁଇଙ୍ଗ୍ ବିଜିନେସରେ ଉନ୍ନତି ଦିଗରେ ଆମ କାର୍ଯ୍ୟକୁ ବିଶ୍ୱବ୍ୟାଙ୍କ ମାନ୍ୟତା ଦେଇଛି । ଏହି ମାନ୍ୟତା ତାଲିକାରେ 100ଟି ରାଷ୍ଟ୍ର ମଧ୍ୟରେ ଆମେ ରହିଛୁ । 3ବର୍ଷର କମ ଅବଧି ମଧ୍ୟରେ ଆମେ 42 ମାନ୍ୟତାରେ ଉନ୍ନତି କରିଛୁ । ଏହି ଖୁସିର ସମାରୋହରେ ସୁଶ୍ରୀ କ୍ରିଷ୍ଟାଲିନା ଜର୍ଜିଏଭା ଆମ ସହ ରହିଥିବାରୁ ମୁଁ ତାଙ୍କୁ ଧନ୍ୟବାଦ ଜଣାଉଛି । ସମାଜ ଓ ଅର୍ଥ୍ୟବ୍ୟବସ୍ଥାକୁ ଫାଇଦା ଦେବା ପାଇଁ ରାଷ୍ଟ୍ରଗୁଡ଼ିକ ଦ୍ୱାରା ନିଆଯାଉଥିବା ସଂସ୍କାର ପଦକ୍ଷେପକୁ ପ୍ରୋତ୍ସାହିତ କରିବା ପାଇଁ ଏହା ବିଶ୍ୱବ୍ୟାଙ୍କର ପ୍ରତିବଦ୍ଧତାକୁ ପ୍ରମାଣିତ କରାଉଛି । ଆଜି ତାଙ୍କର ଉପସ୍ଥିତି ଆମର ଟିମ୍ କୁ ଆଗାମୀ ଦିନ ଓ ମାସରେ ଅଧିକ ଭଲ କରିବା ପାଇଁ ପ୍ରେରଣା ଦେବ । ଗତ 3 ବର୍ଷ ମଧ୍ୟରେ, ମୁଁ କ୍ରମାଗତ ଭାବେ ଘରୋଇ ଓ ବିଦେଶୀ ନିବେଶକ ସମୁଦାୟଙ୍କୁ କହୁଛି କି ସହଜ ବ୍ୟବସାୟ ପଦ୍ଧତି ରେ ଉନ୍ନତି ପାଇଁ ଆମେ ଭାରତରେ ନିଷ୍ଠାର ସହ ପ୍ରୟାସ କରୁଛୁ । ଆଉ ବନ୍ଧୁଗଣ! ଭାରତ ଆଲୋଚନା ଆରମ୍ଭ କରିଦେଇଛି । ଚଳିତବର୍ଷ ମାନ୍ୟତାରେ ଭାରତର ଲମ୍ଫ ସର୍ବାଧିକ । ଭାରତକୁ ଶୀର୍ଷ ସଂସ୍କାରକ ମଧ୍ୟରୁ ଗୋଟିଏ ଭାବେ ଚିହ୍ନଟ କରାଯାଇଛି । ଏଥିପାଇଁ କାମ କରୁଥିବା ସମସ୍ତଙ୍କୁ ଅଭିନନ୍ଦନ । ଆପଣମାନେ ଦେଶକୁ ଗର୍ବିତ କରାଇଛନ୍ତି । ଏହି ସଂସ୍କାର ଗୁରୁତ୍ୱପୂର୍ଣ୍ଣ : – କାରଣ ଏହା ଦେଶରେ ସୁଶାସନର ସଙ୍କେତ । – କାରଣ ଏହା ଆମର ସାର୍ବଜନୀନ ନୀତିର ଗୁଣବତ୍ତାର ଏକ ପଦକ୍ଷେପ । – କାରଣ ଏହା ପ୍ରକ୍ରିୟାର ପାରଦର୍ଶିତାର ଏକ ବେଞ୍ଚମାର୍କ – କାରଣ ସହଜ ବ୍ୟବସାୟ ପଦ୍ଧତି ମଧ୍ୟ ଜୀବନକୁ ସହଜ କରାଇଦିଏ । – ଆଉ ଶେଷରେ, ଏହା ସମାଜରେ ଲୋକଙ୍କ ଜୀବନଶୈଳୀ, କାମ ଓ ଆଚରଣରେ ଦୃଶ୍ୟମାନ ହୋଇଥାଏ । ବନ୍ଧୁଗଣ, କିନ୍ତୁ ଏସବୁ ସମ୍ବନ୍ଧିତ ଅଂଶୀଦାରଙ୍କ ଫାଇଦା ପାଇଁ । କିନ୍ତୁ ମୋ ପାଇଁ, ବିଶ୍ୱ ବ୍ୟାଙ୍କ ରିପୋର୍ଟ ଦର୍ଶାଉଛି କି ପ୍ରତିବଦ୍ଧତା ଓ କଠିନ ପରିଶ୍ରମ ମାଧ୍ୟମରେ ବ୍ୟାପକ ପରିବର୍ତ୍ତନ ସମ୍ଭବ । ନିରନ୍ତର ପ୍ରୟାସ ଆମକୁ ଅଧିକ ଉନ୍ନତି କରାଇବାରେ ସହାୟକ ହୋଇପାରିବ । ଆଉ ଏମିତି ତ ଆପଣମାନେ ଜାଣନ୍ତି ମୋ’ପାଖରେ ଅନ୍ୟ କୌଣସି କାମ ନାହିଁ । ତେଣୁ ମୋତେ ଏହାଠାରୁ ବି ଆଗକୁ କାମ ଦେଖାଯାଉଛି । ମୋ ଦେଶ, ମୋ’ ଦେଶର ଶହେ କୋଟିରୁ ଅଧିକ ଲୋକ, ସେମାନଙ୍କ ଜୀବନରେ କିଛି ପରିବର୍ତ୍ତନ ଆଣିବା ଓ ସେଥିପାଇଁ ଯେଉଁ ଆକାଂକ୍ଷା ବିଶ୍ୱ ଆମଠାରୁ ରଖିଛି, ତାକୁ ପୁରା କରିବାରେ ଆମେ କୌଣସି ଅଭାବ ରଖିବୁ ନାହିଁ । ଏହି ବିଶ୍ୱାସ ମୁଁ ଆପଣମାନଙ୍କୁ ଦେଉଛି । ମୁଁ ଏହା ଏଇଥିପାଇଁ କହୁଛି କି, ଭାରତ ଏବେ ଏଭଳି ସ୍ଥାନରେ ପହଂଚିଛି, ଯେଉଁଠି ଅଧିକ ଉନ୍ନତି କରିବା ସହଜ ହେବ । ଆମର ପ୍ରୟାସ ମଧ୍ୟ ଗତିଶୀଳ ହୋଇଛି । ମ୍ୟାନେଜମେଣ୍ଟ ଦୃଷ୍ଟିରୁ କହିବାକୁ ଗଲେ ଆମେ ଦ୍ରୁତ ଉଡାଣ ବା ଟେକ୍ଅଫ୍ ପାଇଁ ମହତ୍ୱପୂର୍ଣ୍ଣ ସମୂହ ପ୍ରାପ୍ତ କରିଛୁ । ଉଦାହରଣ ସ୍ୱରୂପ, ଏହି ରିପୋର୍ଟରେ ବସ୍ତୁ ଓ ସେବା କର ଅବା ଜିଏସଟିର କାର୍ଯ୍ୟକାରିତାକୁ ବିଚାରକୁ ନିଆଯାଇନାହିଁ । ଆପଣମାନେ ସମସ୍ତେ ଜାଣିଥିବେ, ଜିଏସଟି ଭାରତୀୟ ଅର୍ଥବ୍ୟବସ୍ଥାରେ ସବୁଠାରୁ ବଡ଼ ଟିକସ ସଂସ୍କାର । ଆଉ ଏହା ବ୍ୟବସାୟ କରିବାର ଅନେକ ଦିଗ ଉପରେ ପ୍ରଭାବ ପକାଉଛି । ଜିଏସଟି ମାଧ୍ୟମରେ ଆମେ ଏକ ଆଧୁନିକ ଟିକସ ବ୍ୟବସ୍ଥା ଆଡ଼କୁ ମୁହାଁଉଛୁ । ଯାହା ପାରଦର୍ଶୀ, ସ୍ଥିର, ଓ ପୂର୍ବାନୁମାନିକ । ଆଉ ସେଥିପାଇଁ ଯେତେବେଳେ ଜିଏସଟିର ଆଲୋଚନା ହୋଇଛି, ମୁଁ କହିବାକୁ ଚାହିଁବି, ଏଠି ବାଣିଜ୍ୟ ଜଗତର ଅନେକ ଲୋକ ଅଛନ୍ତି ଓ ଏହି ଫୋରମ୍ ମାଧ୍ୟମରେ ସମଗ୍ର ଦେଶର ବ୍ୟବସାୟୀଙ୍କୁ କହିବାକୁ ଚାହୁଁଛି କି ଯେଉଁ ସମୟରେ ଆମେ ଜିଏସଟି ଆଣିବାର ସଂକଳ୍ପ ନେଲୁ, ସେତେବେଳେ ଲୋକଙ୍କୁ ଲାଗୁଥିଲା କି ସତରେ ଆସିବ କି ନାହିଁ । ଜୁଲାଇ 1ରୁ ଲାଗୁ ହେବ କି ନାହିଁ… ତାହା ହେବା ପରେ ଲାଗୁଛି କି ଏବେ କଥା ସରିଲା………. ଏ ମୋଦୀ କିଛି ଉନ୍ନତି କରିବ ନାହିଁ…… ଆଉ ଆମେ ସେତେବେଳେ କହିଥିଲୁ କି 3ମାସ ଆମକୁ ଟିକିନିଖି ଦେଖିବାକୁ ଦିଅନ୍ତୁ । କାରଣ ଭାରତ ଏତେ ବଡ଼ ଓ ଦିଲ୍ଲୀରେ ହିଁ କେବଳ ବୁଦ୍ଧି ଭର୍ତ୍ତି ହୋଇ ରହିନାହିଁ । ଏଭଳି ନୁହେଁ ଆଜ୍ଞା । ଦେଶର ସାଧାରଣ ମଣିଷ ପାଖରେ ବି ବୁଦ୍ଧି ଅଛି । ଆମେ ତା’ଠୁ ବୁଝିବୁ, ଶିଖିବୁ, ସମସ୍ୟାର ଆକଳନ କରିବୁ । ରାସ୍ତା ଖୋଜିବୁ ଓ 3 ମାସ ପରେ ଯେତେବେଳେ ଜିଏସଟି ପରିଷଦର ବୈଠକ ହେଲା, ଯେତେ କଥା ସାମ୍ନାକୁ ଆସିଥିଲା, ତା’ର ସମାଧାନ କରାଗଲା । କିଛି କଥା ପାଇଁ ପରିଷଦରେ କିଛି ରାଜ୍ୟ ସହମତ ନଥିଲେ । ଆମେ ରାଜ୍ୟର ମନ୍ତ୍ରୀମାନଙ୍କୁ ଓ ଅଧିକାରୀଙ୍କ କମିଟି ଗଠନ କରିଛୁ । ଆଉ ମୁଁ ଖୁସିର ସହ କହିବାକୁ ଚାହୁଁଛି କି ମତାମତ ବା ଅଭିମତ ରିପୋର୍ଟ ଏପର୍ଯ୍ୟନ୍ତ ମୋ’ପାଖରେ ପହଂଚିନାହିଁ । କିନ୍ତୁ ମନ୍ତ୍ରୀମାନଙ୍କ କମିଟି, ଜିଏସଟି ପରିଷଦ ଯାହା ଗଠନ କରିଥିଲା ସେମାନେ ମିଳିମିଶି କରିଥିଲେ ଓ ସେହି ବୈଠକରେ ଯାହା ହେଲା, ତା’ର ଅଳ୍ପବହୁତ ସୂଚନା ମୋ’ ପାଖରେ ଅଛି । ପୁରା ରିପୋର୍ଟ ତ ମୋ’ ପାଖକୁ ଆସିନାହିଁ । କିନ୍ତୁ ମୁଁ କହିପାରେ କି ଯେତେ ପ୍ରସଙ୍ଗ ସାଧାରଣ ବ୍ୟବସାୟୀମାନେ ଉଠାଇଥିଲେ, ଯାହା ପରାମର୍ଶ ଆସିଥିଲା ପ୍ରାୟତଃ ସମସ୍ତ ବିଷୟକୁ ସକରାତ୍ମକ ଭାବେ ସ୍ୱୀକାର କରାଯାଉଛି । ଆଉ ଚଳିତ ନଭେମ୍ବର 9 ଓ 10 ତାରିଖର ଜିଏସଟି ପରିଷଦ ବୈଠକରେ ଯଦି କୌଣସି ରାଜ୍ୟ ସମସ୍ୟା ସୃଷ୍ଟି ନକରିବେ ତାହେଲେ ମୋର ବିଶ୍ୱାସ ଅଛି କି ଭାରତର ବାଣିଜ୍ୟ ଜଗତକୁ ଓ ଭାରତର ଆର୍ଥିକ ବ୍ୟବସ୍ଥାକୁ ନୂଆ ଶକ୍ତି ଦେବାରେ ଯେଉଁ ଆବଶ୍ୟକ ଉନ୍ନତି ଦରକାର, ତାହା କରାଯିବ । ଏହା ସତ୍ୱେ ଯଦି ଭବିଷ୍ୟତରେ ଅନ୍ୟ କୌଣସି କଥା ଆସିବ କାରଣ ଯାହାହେଲେ ବି ଗୋଟିଏ ନୂଆ ବ୍ୟବସ୍ଥାକୁ କରିବାକୁ ପଡ଼ିଥାଏ, ଦୀର୍ଘ ବର୍ଷ ପୁରୁଣା ବ୍ୟବସ୍ଥାରୁ ବାହାରକୁ ଯିବାକୁ ପଡ଼ୁଥିବା ବେଳେ ସରକାରଙ୍କ ମୁଣ୍ଡ କାମ କରୁଛି କି ନାହିଁ ତାହା ଜରୁରୀ ନୁହେଁ । ସମସ୍ତ ଅଂଶୀଦାରଙ୍କ ମୁଣ୍ଡ କାମରେ ଆସିଲେ, ସେତେବେଳେ ଉତ୍ତମ ପରିଣାମ ମିଳିଥାଏ । ଆଉ ଜିଏସଟି ଏଥିପାଇଁ ଏକ ଉତମ ଉଦାହରଣ ହେବାକୁ ଯାଉଛି । ସମସ୍ତଙ୍କ ଭାବନାକୁ ଆଦର କରି ବ୍ୟବସ୍ଥାକୁ ଚୂଡ଼ାନ୍ତ କିଭଳି କରାଯାଇପାରିବ, ତାହା ଜିଏସଟିର ପ୍ରକ୍ରିୟାରୁ ଦୃଶ୍ୟମାନ ହେଉଛି । ବିଶ୍ୱ ବ୍ୟାଙ୍କର ଏହି ରିପୋର୍ଟରେ 2017 ମଇ ମାସ ସୁଦ୍ଧା ହିଁ ଉନ୍ନତିକୁ ବିଚାରକୁ ନିଆଯାଇଥିଲା । ଜିଏସଟି ଏହା ପରେ 2017 ଜୁଲାଇରେ ଲାଗୁ ହୋଇଛି । ତେଣୁ ଆପଣ ଆକଳନ କରିପାରିବେ, 2018ରେ ଯେତେବେଳେ ଆଲୋଚନା ହେବ, ସେତେବେଳେ ଆମର ଯେଉଁ ପ୍ରୟାସ ରହିଛି ତାହା ବି ପରିଗଣିତ ହେବ । ଏଭଳି ଅନେକ ସଂସ୍କାର ରହିଛି ଯାହା ଆମେ କରିସାରିଛେ କିନ୍ତୁ ତାହା ବିଶ୍ୱବ୍ୟାଙ୍କର ନଜରକୁ ଆସିବା ପୂର୍ବରୁ, ତାକୁ ଗର୍ଭଧାରଣ ଓ ସ୍ଥିରୀକୃତ ସମୟର ଆବଶ୍ୟକତା ପଡ଼ୁଛି । ଅନ୍ୟ କେତେକ ଉନ୍ନତି ରହିଛି ଯାହା ଆମର ଟିମ୍ ଓ ବିଶ୍ୱବ୍ୟାଙ୍କ ଟିମ୍ କୁ ମିଳିତ ଭାବେ ଖୋଜିବାର ଆବଶ୍ୟତା ରହଛି । ଏସବୁ ଅଧିକ ଭଲ କାମ କରିବା ପାଇଁ ଆମର ପ୍ରତିବଦ୍ଧତା ଯାହାକି ମୋତେ ଦୃଢ଼ନିଶ୍ଚିତ କରୁଛି କି ଭାରତ ଆସନ୍ତା ବର୍ଷ ବିଶ୍ୱବ୍ୟାଙ୍କ ରିପୋର୍ଟରେ ନିଶ୍ଚିତ ଭାବେ ଗୌରବପୂର୍ଣ୍ଣ ସ୍ଥାନ ନେବ ଓ ତା’ପରବର୍ତ୍ତୀ ବର୍ଷମାନଙ୍କରେ ମଧ୍ୟ । ସମଗ୍ର ବିଶ୍ୱରେ ସହଜ ବ୍ୟବସାୟ ପଦ୍ଧତିରେ ଉନ୍ନତି ପାଇଁ ଦେଶଗୁଡ଼ିକ ସହ ମିଶି କାମ କରୁଥିବାରୁ ମୁଁ ବିଶ୍ୱବ୍ୟାଙ୍କକୁ ପ୍ରଶଂସା କରୁଛି । ମୁଁ ସେମାନଙ୍କୁ ଚଳିତବର୍ଷର ରିପୋର୍ଟର ଶୀର୍ଷକ ‘ରୋଜଗାର ସୃଷ୍ଟି ପାଇଁ ସଂସ୍କାର’ ନିମନ୍ତେ ଅଭିନନ୍ଦନ ଜଣାଉଛି । ବାଣିଜ୍ୟ ଆମ ଜୀବନର ଏକ ପ୍ରମୁଖ ବଳ ବୋଲି କେହି ମନା କରିପାରିବେ ନାହିଁ । ଏହା ବିକାଶ, ନିଯୁକ୍ତି ସୃଷ୍ଟି, ସମ୍ବଳ ସୃଷ୍ଟି, ଦ୍ରବ୍ୟ ଓ ସେବା ପ୍ରଦାନର ଏକ ଇଞ୍ଜିନ ଯାହା ଆମ ଜୀବନକୁ ସହଜ କରିଥାଏ । ଆମେ ଗୋଟିଏ ଯୁବ ରାଷ୍ଟ୍ର ଓ ନିଯୁକ୍ତି ସୃଷ୍ଟିର ସୁଯୋଗ ରହିଥିବା ସହ ଏକ ଚାଲେଞ୍ଜ ମଧ୍ୟ । ତେଣୁ ଆମର ଯୁବବର୍ଗଙ୍କ ସାମର୍ଥ୍ୟର ଫାଇଦା ଉଠାଇବା ପାଇଁ ଆମେ ଭାରତକୁ ଏକ ଷ୍ଟାର୍ଟ-ଅପ୍ ରାଷ୍ଟ୍ର ଓ ଆନ୍ତର୍ଜାତିକ ନିର୍ମାଣ ହବ୍ ର ସ୍ଥାନ ଦେଇଛୁ । ଏହି କାରଣରୁ ଆମେ ମେକ୍ ଇନ୍ ଇଣ୍ଡିଆ ଓ ଷ୍ଟାର୍ଟ-ଅପ୍ ଇଣ୍ଡିଆ ଭଳି ଅନେକ ପଦପେକ୍ଷ ଆରମ୍ଭ କରିଛୁ । ଏସବୁ ପ୍ରୟାସ ମାଧ୍ୟମରେ, ଏକ ଆନୁଷ୍ଠାନିକ ଅର୍ଥବ୍ୟବସ୍ଥାର ନୂଆ ଇକୋ-ସିଷ୍ଟମ ଏବଂ ଏକୀକୃତ ଟିକସ ବ୍ୟବସ୍ଥାକୁ ମିଶାଇ ଆମେ ଏକ ନିଉ ଇଣ୍ଡିଆ ଗଠନ କରିବାକୁ ଚେଷ୍ଟା କରୁଛୁ । ଭାରତରେ ଯେଉଁଠି ସୁଯୋଗ ସୃଷ୍ଟି କରାଯାଏ ଓ ଜରୁରୀ ଥିବା ଲୋକ ଏହାର ଉପଯୋଗ କରିଥାନ୍ତି । ଆମେ ବିଶେଷକରି ଭାରତକୁ ଜ୍ଞାନ ଆଧାରିତ, ଦକ୍ଷତା ସମର୍ଥିତ ଓ ପ୍ରଯୁକ୍ତିବିଦ୍ୟା ଆଧାରିତ ସମାଜରେ ବିକଶିତ କରିବା ପାଇଁ ଇଚ୍ଛୁକ । ଡିଜିଟାଲ ଭାରତ ଓ କୌଶଳ ଭାରତ ପଦକ୍ଷେପ ମାଧ୍ୟମରେ ଏକ ଭଲ ପ୍ରୟାସ ଆରମ୍ଭ ହୋଇଛି । ବନ୍ଧୁଗଣ ! ଭାରତ ଭଲ ପାଇଁ ଦ୍ରୁତ ଗତିରେ ପରିବର୍ତ୍ତନ ହେଉଛି । ଆଉ ଅଧିକ କିଛି ଆନ୍ତର୍ଜାତିକ ମାନ୍ୟତା ମୁଁ ଆଶା କରୁଛି ଯାହାକି ଦର୍ଶାଉଛି : – ଆମେ ବିଶ୍ୱ ଆର୍ଥିକ ଫୋରମ୍ ର ଆନ୍ତର୍ଜାତିକ ପ୍ରତିଯୋଗିତାମୂଳକ ସୂଚକାଙ୍କରେ ଗତ ଦୁଇବର୍ଷ ମଧ୍ୟରେ 32ଟି ସ୍ଥାନକୁ ଆଗକୁ ବଢ଼ି ଉନ୍ନତି କରିଛୁ । – ଗତ ଦୁଇବର୍ଷ ମଧ୍ୟରେ WIPOର ବିଶ୍ଵ ନବସୃଜନ ସୂଚକାଙ୍କରେ ମଧ୍ୟ 21ଟି ସ୍ଥାନ ଆଗକୁ ବଢ଼ିଛୁ । – ଆମେ ବିଶ୍ୱବ୍ୟାଙ୍କର ଲଜିଷ୍ଟିକ ପ୍ରଦର୍ଶନ ସୂଚକାଙ୍କ- 2016ରେ ଉନବିଂଶ ସ୍ଥାନକୁ ବଢ଼ିଛୁ । –  ବର୍ଷ ମଧ୍ୟରେ ଭାରତରେ ନିର୍ମାଣ ପରମିଟ୍ ନେବା ସହଜ ହୋଇଛି । ବିଜୁଳି ସଂଯୋଗ ନେବା ସହଜ ହୋଇଛି । ରେଳବାଇ ସଂରକ୍ଷଣ କରାଇବା ମଧ୍ୟ ସହଜ ହୋଇଛି । ଯେଉଁ ପାସପୋର୍ଟ ମିଳିବା ପାଇଁ ପୂର୍ବରୁ ମାସ ମାସ ଲାଗୁଥିଲା ଏବେ ତାହା ସପ୍ତାହକ ଭିତରେ ମିଳିଯାଉଛି । ଏହା ଇଜ ଅଫ ଲିଭିଂ ଲାଇଫ୍ ନୁହେଁ ତ ଆଉ କ’ଣ? ମୁଁ ଏ କଥା ସ୍ୱତନ୍ତ୍ର ଭାବେ ଉଲ୍ଲେଖ କରିବାକୁ ଚାହୁଁଛି କି ସମସ୍ତ ବ୍ୟବସାୟୀଙ୍କ ପାଇଁ ଇଜ ଅଫ ଡୁଇଙ୍ଗ୍ ବିଜିନେସ ଗୁରୁତ୍ୱପୂର୍ଣ୍ଣ ହୋଇଥିବାବେଳେ ତାହା କ୍ଷୁଦ୍ର ନିର୍ମାଣକାରୀ ସମେତ କ୍ଷୁଦ୍ର ବ୍ୟବସାୟୀଙ୍କ ପାଇଁ ବି ମହତ୍ୱପୂର୍ଣ୍ଣ । ଏହି କ୍ଷେତ୍ର ଦେଶରେ ବ୍ୟାପକ ଭାବେ ରୋଜଗାର ପ୍ରଦାନ କରିଥାଏ ଓ ସେମାନଙ୍କୁ ଅଧିକ ପ୍ରତିଯୋଗିତାମୂଳକ କରିବା ପାଇଁ ଆମକୁ ବ୍ୟବସାୟ କରିବାର ଖର୍ଚ୍ଚକୁ ହ୍ରାସ କରିବାକୁ ପଡ଼ିବ । ଇଜ ଅଫ୍ ଡୁଇଙ୍ଗ ବିଜିନେସର କାମ ନିଶ୍ଚିତ ଭାବେ କ୍ଷୁଦ୍ର ବ୍ୟବସାୟୀ ଓ ନିର୍ମାଣକାରୀଙ୍କ ସମସ୍ୟାକୁ ସମାଧାନ କରିବା ହେବ । ପୁଣିଥରେ, ଇଜ ଅଫ ଡୁଇଙ୍ଗ୍ ବିଜିନେସର ବିଭିନ୍ନ ଦିଗ ଉପରେ ନିଜର ପ୍ରତିବଦ୍ଧତା ଓ ସର୍ମପଣ ଦେଖାଇ କାର୍ଯ୍ୟ କରୁଥିବା ଟିମ୍ କୁ ମୁଁ ଅଭିନନ୍ଦନ ଜଣାଉଛି । ମୋର ବିଶ୍ୱାସ ଅଛି ଯେ ଆମେ ଏକାଠି ମିଶି ଭାରତର ଇତିହାସରେ ଏକ ନୂଆ ଅଧ୍ୟାୟ ଲେଖିବା ଓ ଭାରତକୁ ସୁଧାରିପାରିବ । ଯାହାଫଳରେ ଆମର ଲୋକଙ୍କ ସ୍ୱପ୍ନ ଓ ଆକାଂକ୍ଷାକୁ ଡେଣା ଲାଗିପାରିବ । ମୁଁ ପୁଣିଥରେ ବିଶ୍ୱବ୍ୟାଙ୍କକୁ ଇଜ ଅଫ ଡୁଇଙ୍ଗ ବିଜିନେସରେ ଉନ୍ନତି ପାଇଁ ସେମାନଙ୍କର ମାର୍ଗଦର୍ଶନକୁ ଧନ୍ୟବାଦ ଜଣାଉଛି । ମୋତେ କୁହାଯାଇଛି ଯେ ବିକାଶ ପ୍ରକ୍ରିୟାକୁ ପ୍ରଭାବିତ ନକରି ଭାରତ ଭଳି ବଡ଼ ରାଷ୍ଟ୍ରରେ ନିର୍ଣ୍ଣାୟକ ପରିବର୍ତ୍ତନ ଆଣିବାର ଅନୁଭବ ଅନ୍ୟ କେତେକ ରାଷ୍ଟ୍ର ପାଇଁ ଏକ ଉଦାହରଣ ହୋଇପାରିବ । ଅନ୍ୟଠୁ ଶିଖିବାର ସର୍ବଦା ସମ୍ଭାବନା ରହିଛି । ଆବଶ୍ୟକ ପଡ଼ିଲେ ଆମେ ଅନ୍ୟ ରାଷ୍ଟ୍ର ସହ ନିଜର ଅନୁଭବକୁ ଆଦାନପ୍ରଦାନ କରିବାରେ ଖୁସି ଅନୁଭବ କରିବୁ । ଧନ୍ୟବାଦ ବହୁତ ବହୁତ ଧନ୍ୟବାଦ